1. นโยบายและภาพรวมการประกอบธุรกิจ

1.1 วิสัยทัศน์ วัตถุประสงค์ เป้าหมาย

วิสัยทัศน์

  “ผู้นำทางธุรกิจ ใส่ใจพันธมิตร คิดสรรสร้าง เน้นคุณภาพและบริการ ภายใต้หลักธรรมาภิบาล”

พันธกิจ

-   เป็นองค์กรที่มุ่งตอบสนองความต้องการของลูกค้าเป็นสำคัญ

-   สร้างผลตอบแทนต่อผู้ถือหุ้นในระดับที่น่าพอใจ โดยการเติบโตอย่างยั่งยืนและมีผลกำไร
    ด้วยการบริหารความเสี่ยงอย่างมีประสิทธิภาพ

-   มุ่งปรับปรุงคุณภาพอย่างต่อเนื่อง โดยการสร้างมูลค่าเพิ่มในผลิตภัณฑ์ที่ตอบสนองความต้องการ
    การให้บริการที่เป็นเลิศ และการดำเนินงานอย่างมีประสิทธิภาพ

-   ยึดมั่นในบรรษัทภิบาล และมีความรับผิดชอบต่อสังคม

-   เป็นองค์กรที่มีผู้ใฝ่ฝันอยากเข้ามาร่วมงานด้วย ในอันดับต้นๆ

เป้าหมายทางธุรกิจของบริษัท

บริษัท เมืองไทยประกันภัย จำกัด (มหาชน)
มีเป้าหมายขององค์กรในการดำเนินงานและพัฒนากระบวนการด้านต่างๆ อย่างต่อเนื่อง
มุ่งสู่การเป็นบริษัทประกันวินาศภัยอันดับหนึ่งในใจลูกค้า เพื่อสร้างสรรค์ความพึงพอใจสูงสุด
และเป็นหนึ่งในผู้นำทางธุรกิจประกันวินาศภัย โดยมีวิสัยทัศน์ คือ “ผู้นำทางธุรกิจ ใส่ใจพันธมิตร
คิดสรรสร้าง เน้นคุณภาพและบริการ ภายใต้หลักธรรมาภิบาล” ซึ่งบริษัทมีนโยบายในด้านต่างๆ
เพื่อปรับปรุงและพัฒนากระบวนการทำงาน ให้รวดเร็ว ถูกต้อง โดยใช้เทคโนโลยีที่ทันสมัย
ลดขั้นตอนที่ไม่จำเป็นเพื่อให้เกิดความได้เปรียบในภาวการณ์แข่งขันปัจจุบัน
รวมถึงการพัฒนาสร้างสรรค์ผลิตภัณฑ์ที่ครบวงจร และตรงตามกลุ่มลูกค้าเป้าหมายได้เป็นอย่างดี
ด้วยการบริการผ่านช่องทางที่หลากหลายและสร้างความพึงพอใจแก่ลูกค้าสูงสุด โดยมีการควบคุม
และตรวจสอบคุณภาพการบริการ ตลอดจนความพึงพอใจของลูกค้าต่อผลิตภัณฑ์
และการบริการอย่างต่อเนื่อง

นอกจากนี้ บริษัท เมืองไทยประกันภัย จำกัด(มหาชน) มีพันธกิจสำคัญ 5 ด้าน ดังนี้

1.  เป็นองค์กรที่มุ่งตอบสนองความต้องการของลูกค้าเป็นสำคัญ

2.  สร้างผลตอบแทนต่อผู้ถือหุ้นในระดับที่น่าพอใจ โดยการเติบโตอย่างยั่งยืนและมีผลกำไร
    ด้วยการบริหารความเสี่ยงอย่างมีประสิทธิภาพ

3.  มุ่งปรับปรุงคุณภาพอย่างต่อเนื่อง โดยการสร้างมูลค่าเพิ่มในผลิตภัณฑ์ที่ตอบสนองความต้องการ
    การให้บริการที่เป็นเลิศ และการดำเนินงานอย่างมีประสิทธิภาพ

4.  ยึดมั่นในบรรษัทภิบาล และมีความรับผิดชอบต่อสังคม

5.  เป็นองค์กรที่คนใฝ่ฝันอยากเข้ามาร่วมงานด้วย ในอันดับต้นๆ

เป้าหมายระยะสั้น

เป้าหมายทางธุรกิจระยะสั้นของบริษัท เมืองไทยประกันภัย จำกัด (มหาชน) ในปี 2558
มุ่งเน้นในการเติบโตไปในทุกผลิตภัณฑ์ ที่เป็นลูกค้ารายย่อย และรักษาฐานลูกค้าปัจจุบัน
กระตุ้นยอดขายของผลิตภัณฑ์ใหม่ๆ รวมถึงการขยายงานในฐานลูกค้าเดิม และในลูกค้ากลุ่มใหม่ๆ
และที่สำคัญยังเสริมสร้างสัมพันธ์ที่ดียิ่งขึ้นกับพันธมิตรทางธุรกิจต่างๆ
เพื่อสร้างและขยายฐานลูกค้ารายย่อยให้มากยิ่งขึ้น
ตลอดจนการดำเนินการอย่างต่อเนื่องในการปรับปรุงโครงสร้างการบริหารจัดการภายใน
และพัฒนากระบวนการทำงานให้รวดเร็วขึ้น โดยใช้ Lean methodology
เข้าช่วยในการลดขั้นตอนกระบวนการทำงาน พัฒนาคุณภาพด้านการบริการ
เพื่อให้ลูกค้าได้รับบริการที่รวดเร็ว และถูกต้องยิ่งขึ้น อย่างไรก็ตาม บริษัท
เริ่มดำเนินการในการขยายตลาดไปในประเทศกลุ่มอาเซียน โดยเฉพาะประเทศสปป.ลาว
และประเทศเมียนมาร์ ที่ได้เริ่มดำเนินการแล้วในปี 2557 และยังคงดำเนินการอย่างต่อเนื่อง
และจะขยายไปในประเทศอื่นๆ
ในกลุ่มประเทศอาเซียนเพื่อรองรับการเปิดประชาคมเศรษฐกิจอาเซียนในปลายปีนี้

นอกจากนี้ บริษัท ยังมุ่งเน้นพัฒนาคุณภาพด้านพัฒนาผลิตภัณฑ์ต่างๆ คุณภาพด้านบุคลากร
และกระบวนการปฏิบัติงานทั้งภายใน และภายนอก ให้ครอบคลุมทั้งในส่วนงาน Non-Motor และ
Motor ให้ดียิ่งขึ้น เพื่อให้ทันต่อสภาวการณ์แข่งขันในปัจจุบัน
และพัฒนาช่องทางที่จะทำให้ลูกค้าเข้าถึงบริษัท ได้ง่ายขึ้นเพื่อเข้ากับยุคดิจิตอลในปัจจุบัน
โดยให้ความสำคัญในการบริหารจัดการโครงการ (Projects) ต่างๆ
ที่มีปัจจัยสำคัญต่อการขยายตัว และการเติบโตของบริษัทให้มีประสิทธิภาพยิ่งขึ้น
รวมถึงการบริหารด้านต้นทุนการดำเนินงาน การเพิ่มกำไรจากการรับประกันภัยให้ดียิ่งขึ้น
และยังคงให้ความสำคัญกับการบริหารจัดการความเสี่ยงในด้านต่างๆ
เพื่อสร้างการเจริญเติบโตอย่างยั่งยืนต่อไป ทั้งนี้บริษัทยังคงเน้นให้ความสำคัญด้านการทำ CRM
กับลูกค้าคนสำคัญ และคืนกำไรสู่สังคม โดยให้การสนับสนุนช่วยเหลือผู้ด้อยโอกาสต่างๆ
และคืนคุณค่าสู่สังคมไทย และบุคคลทั่วไป เพื่อให้คุณภาพชีวิตที่ดียิ่งขึ้น อาทิ
การส่งเสริมทางด้านสภาพแวดล้อม การส่งเสริมทางด้านการกีฬา
การส่งเสริมผู้ด้อยโอกาสของสังคมทางด้านต่างๆ เป็นต้น

เป้าหมายระยะยาว

1. พัฒนาทางด้านกระบวนการทำงาน
และการบริการเพื่อรักษาความเป็นผู้นำในธุรกิจประกันวินาศภัย และเสริมสร้างพัฒนาให้เป็นบริษัทที่มี
การพัฒนา รองรับการเติบโตที่ยั่งยืน รวมถึงการบริหารจัดการความเสี่ยง
จากปัญหาเศรษฐกิจโลกที่ผันผวน โดยเฉพาะการรองรับกับภาวการณ์ภัยธรรมชาติต่างๆ
ที่ไม่อาจคาดถึง รวมถึงพัฒนาศักยภาพบุคลากรภายในให้เป็นมืออาชีพด้านการประกันวินาศภัย
และแข็งแกร่งตอบรับกับการแข่งขันในตลาดที่เปลี่ยนแปลงอย่างรวดเร็ว

2. การพัฒนาอย่างต่อเนื่องในด้านการปรับปรุงกระบวนการต่างๆ ภายในองค์กร
เพื่อพัฒนาและตอบรับความต้องการของลูกค้าได้อย่างรวดเร็ว
เนื่องจากพฤติกรรมลูกค้าปรับเปลี่ยนไปตามความก้าวหน้าทางเทคโนโลยี
จึงจำเป็นต้องพัฒนาอย่างต่อเนื่อง เพื่อสามารถแข่งขันและตอบสนองกับความต้องการต่างๆ
ของลูกค้าให้เกินความคาดหมายในทุกๆด้าน
เพื่อให้ทันกับการเปลี่ยนแปลงในเชิงธุรกิจที่รวดเร็วเช่นในปัจจุบัน
รวมถึงสามารถลดขั้นตอนการดำเนินงานที่ซ้ำซ้อนให้สะดวกรวดเร็วยิ่งขึ้น

3. เสริมสร้างความสัมพันธ์กับกลุ่มลูกค้าและพันธมิตรทางธุรกิจให้ดียิ่งขึ้น
โดยใช้กิจกรรมและโครงการ CRM เพื่อขยายและรักษาฐานลูกค้าในปัจจุบัน
และการขยายลูกค้าใหม่ๆ ในอนาคต รวมทั้งมุ่งเน้นให้ความสำคัญและสิทธิประโยชน์ต่างๆ
ที่เหมาะสมแก่กลุ่มลูกค้า รวมถึงมองหาโอกาสด้านช่องทางการจัดจำหน่ายใหม่ๆ
ตามการเปลี่ยนแปลงด้านพฤติกรรมของผู้บริโภค

4. พัฒนาระบบเทคโนโลยีสารสนเทศ และกระบวนการทำงานรูปแบบใหม่ๆ
เพื่อสนับสนุนงานด้านการขายและการตลาดให้มีศักยภาพยิ่งขึ้น
รวมถึงการพัฒนาบุคลากรภายในองค์กรเพื่อรองรับประชาคมเศรษฐกิจอาเซียน (AEC)
ในระยะเวลาอันใกล้นี้ได้เป็นอย่างดี
รวมทั้งพัฒนาระบบเทคโนโลยีสารสนเทศเพื่อการดำเนินงานต่างๆ ทั้งภายในและภายนอกองค์กร
โดยพัฒนาข้อมูลให้มีความถูกต้องแม่นยำ
สะดวกต่อการพัฒนาและสื่อสารได้อย่างมีประสิทธิภาพมากยิ่งขึ้น ซึ่งรวมถึงการพัฒนาระบบ
E-Commerce ให้สามารถสนับสนุนงานด้านการขายต่างๆ
ให้แก่ตัวแทนและกลุ่มลูกค้าทั่วไปได้ใช้ให้เกิดประโยชน์สูงสุด

5. เสริมสร้างนโยบายและสนับสนุนกิจกรรมต่างๆ เพื่อสร้างความรับผิดชอบต่อสังคม (Corporate
Social Responsibility) และตอบแทน รวมถึงแสดงความรับผิดชอบต่อสังคม
โดยเน้นกิจกรรมที่มีส่วนสร้างสรรค์และเป็นประโยชน์โดยส่วนรวม อาทิ
กิจกรรมเพื่อส่งเสริมความสัมพันธ์ในครอบครัว การเสริมสร้างโอกาสให้กับเยาวชนและผู้ด้อยโอกาส
รวมถึงการสนับสนุนด้านกีฬาเพื่อเป็นประโยชน์ต่อสังคม

ภาวการณ์แข่งขันในธุรกิจประกันวินาศภัยและแนวโน้มการแข่งขันในอนาคต

ภาพรวมธุรกิจในปี 2557 นี้ เป็นผลสืบเนื่องมาจากผลกระทบ จากหลายเหตุการณ์ ในช่วง5ปี
ที่ผ่านมา ซึ่งนับเป็นช่วงที่มีผลกระทบต่อสภาพเศรษฐกิจประเทศไทย นับตั้งแต่ “มหาอุทกภัย” ในปี
2554 นโยบายการฟื้นฟูเศรษฐกิจจากภาครัฐ ในปี 2555 ทั้งภาคการผลิต ภาคอุตสาหกรรม
การท่องเที่ยว อสังหาริมทรัพย์ และการส่งออก รวมถึงนโยบายรถยนต์คันแรกของรัฐบาล

เศรษฐกิจ ประเทศไทยก็ยังมีความผันผวนค่อนข้างมาก นับจากตัวเลขคาดการณ์เศรษฐกิจไทยในต้นปี
2556 จากเดิมที่ระดับ 4% เพิ่มสูงขึ้นเป็น 5.5% มีการปรับประมาณการณ์ในไตรมาสที่ 3 อยู่ที่
2.7% และมีการคาดการณ์ตัวเลขในไตรมาสสุดท้ายของปี จะเติบโตเพียง 1% เท่านั้น
สาเหตุหลักมาจากการชะลอตัวลงของการใช้จ่ายเพื่อการอุปโภคและบริโภคในครัวเรือน
การซื้อสินค้าคงทนประเภทยานยนต์ลดลงอย่างมาก จากฐานที่สูงในปีก่อน
และการใช้จ่ายเพื่อการลงทุนลดลง ขณะที่การส่งออกสินค้าหดตัวเหลือเพียง 0% จากไตรมาสที่ 3
รวมถึงการดำเนินการตามแผนการลงทุนที่สำคัญของภาครัฐไม่เป็นไปตาม
รวมถึงการขาดความมั่นใจในเสถียรภาพทางการเมือง
ส่งผลกระทบต่อเศรษฐกิจอย่างต่อเนื่องจนถึงต้นปี 2557

เศรษฐกิจไทยในปี 2557 มีการขยายตัวเพียง 0.60% (Source: ธนาคารแห่งประเทศไทย
ธันวาคม 2558) ซึ่งเป็นการขยายตัวน้อยกว่าที่คาดหมาย เนื่องจากในปี 2557 มีปัจจัยลบหลายด้าน
เช่น อัตราการลดลงจากการส่งออก รายได้จากการการท่องเที่ยวที่ไม่เป็นไปตามเป้าหมาย
เนื่องจากการเสถียรภาพทางการเมืองในช่วงครึ่งปีแรก นอกจากนี้ยังมี
ปัจจัยจากราคาสินค้าเกษตรที่ลดลง และราคาน้ำมันดิบที่ผันผวนในปี 2557

ปัจจัยที่ส่งผลกระทบโดยตรงต่ออัตราการขยายตัวทางเศรษฐกิจไทยในปี 2557 ได้แก่

ภาวะเศรษฐกิจและอุตสาหกรรมที่มีผลต่อการดำเนินงาน

-   เสถียรภาพทางการเมืองภายในประเทศ และ นโยบายการกระตุ้นเศรษฐกิจของภาครัฐ

ในช่วงครึ่งปีแรก ผลกระทบจากการขาดเสถียรภาพทางการเมือง
ส่งผลให้การลงทุนภาคเอกชนหดตัวจากความล่าช้าในการอนุมัติส่งเสริมการลงทุนของ BOI
และนักท่องเที่ยวเกิดความไม่มั่นใจในการเดินทางเข้ามาเที่ยวในประเทศไทย ในขณะที่
รวมถึงผลกระทบจากความล่าช้าในการเบิกจ่ายงบประมาณประจำปีของภาครัฐ¹

ครึ่งปีหลัง 2557 จากสถานการณ์ทางการเมืองที่มีทิศทางชัดเจนขึ้น
ประกอบกับมาตรการกระตุ้นเศรษฐกิจในช่วงปลายปีโดยเฉพาะอย่างยิ่ง
ในด้านการบริโภคและการลงทุนภาคเอกชน ส่งผลให้กลับมาขยายตัวดีขึ้นในช่วงไตรมาสสุดท้าย
ขณะที่การบริโภคภาครัฐยังคงเป็นปัจจัยสำคัญที่จะสนับสนุนการขยายตัวของเศรษฐกิจไทย แม้ว่า
การใช้จ่ายภาครัฐเบิกจ่ายล่าช้า

-   สัญญาณการฟื้นตัวของเศรษฐกิจโลก

เศรษฐกิจโลกโดยรวมขยายตัวในอัตราชะลอลงไป โดย เศรษฐกิจสหรัฐฯ
ขยายตัวดีต่อเนื่องที่ร้อยละ 2.4 เมื่อเทียบกับช่วงเดียวกันของปีก่อน
จากการบริโภคและการลงทุนภาคเอกชน เศรษฐกิจจีน ขยายตัวร้อยละ 7.3
เมื่อเทียบกับช่วงเดียวกันของปีก่อน
จากการบริโภคและการลงทุนภาคเอกชนที่ขยายตัวชะลอลงต่อเนื่อง
ในขณะที่การส่งออกกลับมาขยายตัวได้ในอัตราสูง
ซึ่งจากเศรษฐกิจที่ชะลอลงท่าให้ธนาคารกลางจีนประกาศลดอัตราดอกเบี้ยนโยบายระยะ 1 ปี

ในขณะที่เศรษฐกิจญี่ปุ่นเข้าสู่ภาวะถดถอยทางเทคนิค (Technical Recession)
ค่าเงินเยนต่อดอลลาร์สหรัฐอ่อนค่าลง
เนื่องจากปัจจัยเรื่องเสถียรภาพทางการเมืองที่อาจส่งผลถึงความต่อเนื่องของมาตรการกระตุ้นเศรษฐกิจ
สำหรับเศรษฐกิจยูโรโซนชะลอ ประเด็นความเสี่ยงที่อาจส่งผลต่อภาพรวมของสหภาพยุโรป
ประเด็นขัดแย้งระหว่างรัสเซียและยูเครนที่มีรุนแรงมากขึ้น Source: MOF 2557

1"ภาวะเศรษฐกิจไทยไตรมาสที่สอง และแนวโน้มปี 2557." แหล่งที่มา
www.nesdb.go.th/Portals/0/eco_datas/economic/eco_state/2_57/PressThaiQ2-2014.pdf

ปัจจัยต่างๆ ทางเศรษฐกิจ

ในปี 2557 อัตราเงินเฟ้อ ปรับตัวเพิ่มขึ้น 1.26% อัตราดอกเบี้ยนโยบายของไทย มีแนวโน้มลดลง
การส่งออกของไทย ขยับตัวดีขึ้น จากการฟื้นตัวของเศรษฐกิจสหรัฐฯ
ซึ่งเป็นแหล่งส่งออกที่ส่าคัญอันดับ 2 ของไทย
เป็นปัจจัยหลักที่ช่วยกระตุ้นการเติบโตของเศรษฐกิจในภาพรวมทั้งในด้านการผลิตและการจ้างงาน
รวมถึง เศรษฐกิจในภูมิภาคอาเซียนโดยเฉพาะมาเลเซียที่มีมูลค่า การค้าชายแดนกับไทยสูงสุด
และมีอัตราการเติบโตของเศรษฐกิจสะสมตั้งแต่ต้นปี 2557 ร้อยละ 6.1
ส่งผลให้การค้าชายแดนยังคงเติบโตได้ดี ในขณะที่ตลาดการส่งออกอื่น ๆ ซบเซา
รวมถึงปัจจัยเรื่องราคาน้ำมันดิบที่ลดต่ำลง ส่งผลให้เงินเฟ้อยังคงอยู่ในระดับต่ำ ซึ่งส่งผลดีบริโภค
และเป็นผลต่อเนื่องให้การผลิตและการขนส่งของธุรกิจไทยลดต่ำลง

ในทางตรงกันข้าม ปัจจัยลบมาจาก การฟื้นตัวล่าช้าของเศรษฐกิจคู่ค้าส้าคัญ
โดยเฉพาะเศรษฐกิจยูโรโซนที่ฟื้นตัว ช้ากว่าคาด
เศรษฐกิจญี่ปุ่นที่เข้าสู่ภาวะถดถอยเชิงเทคนิคและการชะลอตัวทางเศรษฐกิจจีน
ซึ่งส่งผลกระทบผ่านช่องทางการส่งออกและท่องเที่ยว รวมถึงสถานการณ์โรคระบาดและภัยธรรมชาติ
เช่น โรคอีโบลา ส่งผลกระทบต่อภาคการท่องเที่ยวและความเชื่อมั่นของนักท่องเที่ยวและผู้บริโภค

แนวโน้มเศรษฐกิจไทย ปี 2558

เศรษฐกิจไทยในปี 2558 มีแนวโน้ม ขยายตัวในอัตราเร่งขึ้นมาอยู่ที่ร้อยละ 4.1
(โดยมีช่วงคาดการณ์ที่ร้อยละ 3.6 – 4.6)
โดยได้รับแรงส่งของการใช้จ่ายภาครัฐที่คาดว่าจะเพิ่มขึ้น
โดยเฉพาะจากโครงการลงทุนโครงสร้างพื้นฐานขนาดใหญ่ด้านการคมนาคมขนส่งและการลงทุนของรัฐวิสาหกิจที่ยังเบิกจ่ายได้อย่างต่อเนื่อง
ประกอบกับอุปสงค์จากต่างประเทศคาดว่าจะขยายตัวดีขึ้นเช่นกันตามจำนวนนักท่องเที่ยวที่มีแนวโน้มเพิ่มขึ้นภายหลังสถานการณ์ทางการเมืองภายในประเทศคลี่คลายลง
นอกจากนี้การบริโภคและการลงทุนภาคเอกชน
คาดว่าจะปรับตัวดีขึ้นตามภาวะเศรษฐกิจภาพรวมที่ฟื้นตัวขึ้นและนโยบาย ภาครัฐที่มีความชัดเจน
ซึ่งจะส่งผลให้ความเชื่อมั่นของนักลงทุนและผู้บริโภคปรับตัวดีขึ้น ในด้านเสถียรภาพภายในประเทศ
คาดว่าอัตราเงินเฟ้อทั่วไปในปี 2558 จะอยู่ที่ร้อยละ 2.2 (โดยมีช่วงคาดการณ์ที่ร้อยละ 1.7 –
2.7) ใกล้เคียงกับปีก่อนหน้า ตามราคาน้ามันดิบในตลาดโลกที่มีทิศทางทรงตัว ทั้งนี้
มีปัจจัยลบที่จะต้องจัดการคือ การเร่งฟื้นฟูความเชื่อมั่นและภาพลักษณ์ด้านการท่องเที่ยว
การฟื้นตัวของประเทศคู่ค้าโดยเฉพาะเศรษฐกิจยุโรป ที่เป็นไปอย่างเปราะบาง
และแนวโน้มราคาสินค้าเกษตรที่ยังคงตกต่ำ

1.2 การเปลี่ยนแปลงและพัฒนาการที่สำคัญในปี 2557

ในปี 2557 บริษัท เมืองไทยประกันภัย จำกัด (มหาชน) ได้มีการดำเนินงาน
และการพัฒนาศักยภาพด้านต่างๆ ทั้งด้านการคิดค้นผลิตภัณฑ์ใหม่
เป็นบริษัทประกันภัยแห่งแรกและแห่งเดียวที่ให้สิทธิ์ในบริการ Roadside Assistant
กับรถที่ทำประกันภัยภาคสมัครใจทุกฉบับ
การนำเทคโนโลยีเข้ามามีบทบาทในการให้บริการแจ้งอุบัติเหตุรถยนต์ หรือแจ้งเหตุรถเสีย
บริษัทยังมุ่งเน้นการพัฒนาการบริการหลังการขายอย่างต่อเนื่อง
โดยการเพิ่มหน่วยงานสำนักงานสาขา และเจ้าหน้าที่ด้านการดูแลให้บริการลูกค้าได้อย่างทั่วถึง
จนสามารถแข่งขันกับคู่แข่งใน อุตสาหกรรม ได้เป็นอย่างดี จนอยู่อันดับที่ 4
ของบริษัทประกันวินาศภัยที่มีอัตราเติบโตอันดับต้นของประเทศ โดยสิ่งที่ดำเนินการในปี 2557 มีดังนี้

การพัฒนาระบบการจัดการข้อมูลลูกค้า (Data Management System) บริษัท
ได้ดำเนินการพัฒนาระบบการจัดการข้อมูลลูกค้า
เนื่องจากบริษัทมุ่งเน้นที่จะบริการลูกค้าได้อย่างถูกต้อง ตรงตามความต้องการ
จึงต้องมีการพัฒนาฐานข้อมูลให้ทันสมัย (Real Time) และต่อเนื่อง
รวมทั้งบรรลุวัตถุประสงค์ขององค์กร
ที่จะนำข้อมูลพื้นฐานของลูกค้ามาวิเคราะห์โครงสร้างของช่วงอายุ อาชีพ
รายได้และความต้องการรายบุคคล เพื่อนำไปสู่การพัฒนาผลิตภัณฑ์ให้ตอบสนองความต้องการ
ภายใต้สภาวการณ์การแข่งขันในตลาดได้อย่างมีประสิทธิภาพ
รวมถึงการวิเคราะห์แนวโน้มความต้องการสำหรับการบริหารงานต่ออายุกรมธรรม์
การซื้อซ้ำของลูกค้า
ตลอดจนการนำเสนอผลิตภัณฑ์อื่นๆที่สอดคล้องกับความต้องการผลิตภัณฑ์อื่นๆที่มีความเกี่ยวข้องกับผลิตภัณฑ์ที่ลูกค้าใช้บริการอยู่

โครงการ Innovation : เพื่อให้สอดคล้องกับภาพลักษณ์ของคนรุ่นใหม่ บริษัท
ไม่เคยหยุดนิ่งที่จะคิดค้น จัดหานวัตกรรมเพื่อรองรับทิศทางของ Digital Era
บริษัทจึงได้จัดหาเครื่องมือ และระบบงานเพิ่มเติม ทั้ง Web Application และ Mobile
Application ระบบ Smile ซึ่งเป็น Application ที่รองรับการทำงาน
ตั้งแต่คำนวณเบี้ยประกันภัย ทำข้อเสนอประกันภัย บันทึกข้อมูลรับประกันภัย โดยจะ online
มายังฝ่ายงานพิจารณารับประกันภัยได้ทันที เป็นต้น นอกเหนือจากนี้ ยังมีระบบงานอื่นๆ เช่น
Muangthai I Lert You ที่เป็น Application ที่สามารถแจ้งเคลม ระบุLocationที่เกิดเหตุ
แบบ realtime เพื่อให้เจ้าหน้าที่ได้สามารถเข้าไปให้บริการลูกค้าได้อย่างรวดเร็ว
รวมถึงยังสามารถแจ้งเรียกใช้บริการ Roadside Assistant
ในการณีอื่นๆที่ไม่ได้เกิดอุบัติเหตุด้วย เช่นแบตเตอรี่หมด หรือน้ำมันหมดเป็นต้น

การยกระดับการให้บริการสินไหมประกันภัยรถยนต์ โดยการวิเคราะห์ และปรับปรุงขั้นตอน
และกระบวนการทำงาน โดยการนำเทคโนโลยีใหม่ๆ เข้ามาช่วยให้เกิดประสิทธิภาพ ตั้งแต่

-   การรับแจ้งอุบัติเหตุ

มีการนำเทคโนโลยีรูปแบบใหม่ที่เป็น Mobile Application
เข้ามาเสริมเป็นช่องทางในการแจ้งอุบัติเหตุชื่อ Muang Thai I Lert U
สามารถรองรับความต้องการติดต่อใช้บริการของลูกค้า เมื่อรถเกิดอุบัติเหตุ
หรือต้องการใช้บริการเสริมพิเศษ อาทิเช่น รถเสียไม่สามารถขับเคลื่อนได้
ต้องการใช้บริการเลขาส่วนตัว หรือบริการช่วยเหลือฉุกเฉินภายในบ้าน เพียงลูกค้าสมัครใช้บริการ
Muang Thai I Lert U ผ่านโทรศัพท์เคลื่อนที่
และเมื่อเกิดอุบัติเหตุหรือต้องการความช่วยเหลือฉุกเฉินบนท้องถนน เพียงกดปุ่มบริการนี้ Call
Center จะได้รับข้อมูลกรมธรรม์ และข้อมูลที่จะสามารถติดต่อกลับท่านได้ในทันที
พร้อมจะทราบข้อมูลตำแหน่งที่ท่านอยู่ เจ้าหน้าที่จะออกให้บริการท่านยังจุดหมายได้แม่นยำ
และรวดเร็วมากขึ้น รวมถึงการ พัฒนาทักษะและคุณภาพของพนักงานโดยเสริมสร้างความรู้
เพื่อให้สามารถบริการได้อย่างดีเลิศ

-   การบริหารจัดการด้านศูนย์บริการ โดยมีการขยายศูนย์บริการอย่างต่อเนื่อง
    เพื่อเพิ่มศักยภาพในการเข้าถึงกลุ่มลูกค้าที่มีอยู่ทั่วประเทศ ตลอดจน
    การปรับปรุงการบริการที่ดียิ่งขึ้นในการรองรับการขยายตัวของบริษัทที่มีอัตราการเติบโตที่สูงมาโดยตลอด
    รวมถึงเป็นศูนย์กลางในการให้ความรู้ด้านผลิตภัณฑ์และการบริการ
    เพื่อช่วยในการขยายตลาดกลุ่มลูกค้า ตัวแทน และธนาคารต่างๆ ได้ดียิ่งขึ้น

-   ปรับปรุงการให้บริการของศูนย์บริการลูกค้าทางโทรศัพท์
    เน้นการพัฒนาผู้ปฏิบัติงานเพื่อเพิ่มประสิทธิภาพของการให้บริการ โดย

-   พัฒนาศักยภาพในระดับบุคคล  จนสามารถปฏิบัติงานข้ามกลุ่มงาน (Cross Skill)
     จนสามารถปฏิบัติงานทดแทนกันได้เป็นอย่างดี

-   พัฒนาการทำงานเป็นทีม
    โดยเป็นการสร้างแรงจูงใจให้ผู้ปฏิบัติงานและเพิ่มประสิทธิภาพให้บริการโดยรวม

-   พัฒนาคุณภาพการให้บริการ โดยจัดโปรแกรมฝึกอบรม เพื่อเพิ่มความรู้ ทักษะ
    และทัศนคติที่ดีในการให้บริการ  อีกทั้งมีการอบรมร่วมกับหน่วยงานภายในต่างๆ
    อย่างสม่ำเสมอ    

-   พัฒนาระบบโทรศัพท์ และรวมถึงอุปกรณ์ใช้งานที่ทันสมัย
    เพิ่มศักยภาพการให้บริการให้มีมาตรฐานสูงขึ้น สามารถรองรับฐานลูกค้าที่มีจำนวนมากขึ้น

การพัฒนาศักยภาพของบุคลากรในบริษัท ได้มีการดำเนินการอย่างต่อเนื่อง
ในการพัฒนาเพื่อให้สอดคล้องกับการสร้างวัฒนธรรมองค์กรให้เป็นไปในแนวทาง “คน MTI ใจ
MTI” ประกอบด้วย Professional Unity Integrity และ Customer Driven
โดยได้มีการอบรมให้ความรู้ความเข้าใจเรื่องของวัฒนธรรมองค์กรให้กับพนักงานทุกระดับให้เกิดขึ้นอย่างเป็นรูปธรรม
มีการสื่อสารให้เห็นภาพได้อย่างชัดเจนและต่อเนื่อง
ให้พนักงานตระหนักถึงพฤติกรรมมที่พึงประสงค์และไม่พึงประสงค์
ร่วมมือร่วมใจในการทำงานเพื่อสร้างความแข็งแกร่งและขีดความสามารถให้องค์กร ในปี 2557
บริษัทได้เน้นสร้างวัฒนธรรมองค์กรในด้านการให้บริการ (Service-minded)
โดยเฉพาะการให้บริการภายในที่มีต่อเพื่อนร่วมงานด้วยกัน
 ปลูกฝังและสร้างจิตสำนึกให้พนักงานมีจิตอาสา สร้างมาตรฐานในการทำงาน
และการปรับปรุงกระบวนการการทำงานในหลายๆ ด้าน
ให้สามารถบริการลูกค้าทั้งภายในและภายนอกได้อย่างมีประสิทธภาพ

การพัฒนาผลิตภัณฑ์ประกันภัยใหม่

การพัฒนาผลิตภัณฑ์การประกันภัยใหม่ สำหรับปี 2557 บริษัทมีการพัฒนาผลิตภัณฑ์ประกันภัยใหม่หลาย
มีผลิตภัณฑ์เด่นๆ ดังนี้

1.  ประกันภัยรถยนต์ภาคสมัครใจ Extra 1

แผนประกันภัย “Extra 1” คุ้มครองรถยนต์นั่งส่วนบุคคล
และรถยนต์บรรทุกส่วนบุคคล/เพื่อการพาณิชย์
ซึ่งคุ้มครองเพิ่มเติมจากความคุ้มครองปกติของประกันภัยรถยนต์ประเภท 1
คือค่าขาดประโยชน์จากการใช้รถยนต์ กรณีมิได้เกิดจากความประมาทของรถยนต์คันเอาประกันภัย

2.  ประกันภัยอุบัติเหตุการเดินทาง “Smile Traveller”

แผนประกันภัยสำหรับนักเดินทางชาวต่างประเทศ
โดยมีความคุ้มครองครอบคลุมการเสียชีวิตและสูญเสียอวัยวะ
สายตาหรือทุพพลภาพถาวรสิ้นเชิงในระหว่างการเดินทางจากอุบัติเหตุ โดยมีความคุ้มครองเพิ่มเติม
คือค่าใช้จ่ายทางการแพทย์จากอุบัติเหตุและการเจ็บป่วย รวมถึงการยกเลิกการเดินทาง
การสูญเสียหรือความเสียหายของกระเป๋าเดินทางและความรับผิดชอบต่อบุคคล เป็นต้น
โดยมุ่งเน้นให้เป็นประกันภัยที่สร้างความเชื่อมั่นแก่นักท่องเที่ยวต่างชาติ
ที่เดินทางเข้ามาท่องเที่ยวในประเทศ โดยเฉพาะอย่างยิ่ง
ให้ความคุ้มครองครอบคลุมถึงช่วงที่มีการประกาศกฎอัยการศึก
ซึ่งโดยปกติแล้วเป็นข้อยกเว้นความคุ้มครองของกรมธรรม์การเดินทางทั่วไป

3.  ประกันภัยอัคคีภัยอุ่นใจพร้อมสรรพ สำหรับที่อยู่อาศัย “เมืองไทย Smile Home”

เมืองไทย Smile Home
ให้ความคุ้มครองที่หลากหลายและคุ้มค่ากับบ้านอยู่อาศัยและทรัพย์สินภายในบ้านถึง 5
หมวดด้วยกันดังนี้ โดยมี ความคุ้มครองหลัก คือคุ้มครองอัคคีภัยและภัยธรรมชาติ
รวมถึงภัยน้ำท่วมโดยภัยธรรมชาติ หมวดที่ 2 ความสูญเสีย หรือความเสียหายต่อกระจก หมวดที่ 3
โจรกรรม หมวดที่ 4 ความรับผิดต่อบุคคลภายนอก ให้ความคุ้มครองถึงแขกผู้ที่มาเยี่ยมเยียน
และหมวดที่ 5 ประกันอุบัติเหตุส่วนบุคคลสำหรับผู้เอาประกันภัย รวมถึงบุคคลในครอบครัว

4.  ประกันภัยชดเชยผลประโยชน์จากอุบัติเหตุหรือการใช้รถยนต์ “เมืองไทย Top Up”

แผนประกันภัยชดเชยประโยชน์จากอุบัติเหตุหรือการใช้รถยนต์
คุ้มครองชดเชยค่าเสียหายจากการโจรกรรม 5,000 บาท ชดเชยรายได้วันละ 2,000 บาท
นอกเหนือจากนี้
ยังมีค่าชดเชยค่าเดินทางต่ออุบัติเหตุและครอบคลุมถึงชดเชยกรณีสูญหายหรือเสียหายสิ้นเชิงจากไฟไหม้หรืออุบัติเหตุและดูแลผู้เอาประกันภัยเพิ่มเติมเมื่อเกิดอุบัติเหตุ

การพัฒนาด้านบริการอื่นๆ

เมืองไทยประกันภัย ตัดสินใจใช้เงินลงทุนด้านบริการครั้งยิ่งใหญ่
ด้วยการเป็นบริษัทประกันภัยแห่งแรกและแห่งเดียวให้รถที่ทำประกันภัยภาคสมัครใจทุกกรมธรรม์
ได้รับสิทธิพิเศษบริการ Roadside Assistant ภายใต้โครงการ “เมืองไทยยิ้มได้เมื่อรถเสีย”
โดยมีการแถลงข่าวเปิดตัวโครงการเมื่อวันที่ 8 กันยายน 2557 และเริ่มให้บริการลูกค้าเมื่อวันที่ 1
กันยายน 2557 ซึ่งสิทธิพิเศษที่ได้รับ อาทิ บริการช่วยเหลือรถเสียฉุกเฉิน 24 ชั่วโมง
บริการยก/ลากรถ บริการนำกุญแจสำรองมาที่เกิดเหตุ จัดหาช่างกุญแจ ไม่จำกัดจำนวนครั้ง

1.3 โครงสร้างการถือหุ้นของกลุ่มบริษัท

บริษัทไม่มีการดำเนินธุรกิจผ่านบริษัทย่อย หรือบริษัทร่วม

1.4 ความสัมพันธ์กับกลุ่มธุรกิจของผู้ถือหุ้นใหญ่

การดำเนินธุรกิจหลักของบริษัทมิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่อย่างมีนัยสำคัญ

ในปี 2557 (ไตรมาส 1-3) บริษัท มีรายได้หลักจากการดำเนินธุรกิจประกันวินาศภัย 4
ประเภทหลัก คือ การรับประกันอัคคีภัย การรับประกันภัยทางทะเลและขนส่ง
การรับประกันภัยรถยนต์ และการรับประกันภัยเบ็ดเตล็ด
โดยโครงสร้างรายได้หลักของบริษัทโดยรวมเป็นดังนี้

+------------------------+--------------+--------------+--------------+
| ประเภท                 | สัดส่วนรายได้   | สัดส่วนรายได้   | สัดส่วนรายได้   |
|                        | (%)          | (%)          | (%)          |
|                        |              |              |              |
|                        | 2012         | 2013         | 2014         |
|                        |              |              | (Q1-Q3’14)   |
+------------------------+--------------+--------------+--------------+
| อัคคีภัย                  | 12.74        | 9.86         | 9.60         |
|                        |              |              |              |
| ทะเลและขนส่ง            | 1.43         | 1.33         | 1.37         |
|                        |              |              |              |
| รถยนต์                  | 36.79        | 38.88        | 38.55        |
|                        |              |              |              |
| เบ็ดเตล็ด                | 32.49        | 29.05        | 26.90        |
+------------------------+--------------+--------------+--------------+
| รวม                    | 83.45        | 79.12        | 76.42        |
+------------------------+--------------+--------------+--------------+
| จากการลงทุน             | 7.59         | 5.49         | 5.84         |
|                        |              |              |              |
| อื่นๆ                    | 8.96         | 15.38        | 17.74        |
+------------------------+--------------+--------------+--------------+
| รวมทั้งสิ้น                | 100.00       | 100.00       | 100.00       |
+------------------------+--------------+--------------+--------------+

2.1 ลักษณะของผลิตภัณฑ์และบริการ

บริษัทดำเนินธุรกิจด้านการรับประกันวินาศภัยทุกประเภท ทั้งการรับประกันภัยทางตรง
และการรับประกันภัยต่อผ่านช่องทางการจัดจำหน่ายครอบคลุมทุกช่องทาง ทั้งช่องทางตัวแทน
(Agent) นายหน้า (Broker) ธนาคาร (Bancassurance) ทางโทรศัพท์ (Tele
Marketing) ลูกค้าติดต่อบริษัทโดยตรง (Walk in) ขายผ่านอินเตอร์เน็ต (Internet) เป็นต้น
โดยจัดประเภทของการรับประกันภัยที่มีให้บริการออกเป็น 7 ประเภท ดังนี้

1.  การประกันภัยทรัพย์สิน ให้ความคุ้มครองทรัพย์สินทั้งส่วนบุคคล และภาคธุรกิจ
    โดยมีประเภทการรับประกันภัย และแผนการรับประกันภัยที่ให้ความคุ้มครองที่แตกต่าง
    และหลากหลาย เพื่อตอบสนองความต้องการของผู้เอาประกันภัยที่แตกต่างกันในแต่ละภาคส่วน

2.  ประกันภัยรถยนต์ ให้ความคุ้มครองรถยนต์ ตลอดจนความรับผิดที่เกิดจากการใช้รถยนต์
    ประกอบด้วยประกันภัยรถยนต์ภาคบังคับ และประกันภัยรถยนต์ภาคสมัครใจ
    ซึ่งในส่วนของประกันภัยรถยนต์ภาคสมัครใจ บริษัทได้จัดให้มีแผนความคุ้มครองที่หลากหลาย
    ทั้งประกันภัยรถยนต์ประเภท 1 ประกันภัยรถยนต์ประเภท 2 ประกันภัยรถยนต์ประเภท 3 และ
    ประกันภัยรถยนต์คุ้มครองเฉพาะภัย เพื่อให้สามารถตอบสนองความต้องการของผู้เอาประกันภัย
    ที่แตกต่างกันได้อย่างครบถ้วน

3.  ประกันภัยทางทะเลและขนส่ง
    ให้ความคุ้มครองผู้ประกอบการโดยมีประเภทกรมธรรม์ประกันภัยครอบคลุมทั้ง
    การขนส่งสินค้าทางทะเล ทางอากาศ การขนส่งสินค้าภายในประเทศ
    ประกันภัยความรับผิดของผู้ขนส่ง ตลอดจนประกันภัยตัวเรือ

4.  ประกันภัยอุบัติเหตุส่วนบุคคลและสุขภาพคุ้มครองการสูญเสียชีวิต สูญเสียอวัยวะ ทุลพพลภาพ
    ตลอดจนค่ารักษาจากอุบัติเหตุและการเจ็บป่วย ครอบคลุมทั้งลูกค้ารายเดี่ยว และลูกค้ากลุ่ม
    และลูกค้าองค์กร มีแผนประกันภัยมากกว่า 100 แผน
    ให้ลูกค้าได้เลือกทำประกันภัยตามความต้องการ

5.  ประกันภัยวิศวกรรม สำหรับผู้รับเหมาก่อสร้างผู้รับเหมาติดตั้งเครื่องจักร ตลอดจน
    รับประกันภัยความเสียหายต่อเครื่องจักร เครื่องจักรกล อุปกรณ์อิเล็กทรอนิกส์
    และหม้อกำหนดไอน้ำ และถังอัดความดัน

6.  ประกันภัยความรับผิดและอื่นๆ ประเภทประกันภัยที่นอกเหนือจาก 5 กลุ่มข้างต้น เช่น
    ประกันภัยความรับผิดตามกฎหมายต่อสาธารณชน ประกันภัยผู้เล่นกอล์ฟ ประกันภัยความซื่อสัตย์
    เป็นต้น

7.  ผลิตภัณฑ์พิเศษ เป็นประเภทการรับประกันภัยเฉพาะ เพื่อให้สอดคล้องกับกลุ่มบุคคล
    หรือกลุ่มธุรกิจ ที่มีความต้องการทำประกันภัย ที่ไม่มีในตลาดทั่วไป เช่น
    การประกันภัยก่อการร้าย (สำหรับธุรกิจขนาดใหญ่) ประกันภัยสินเชื่อทางการค้า
    ประกันภัยความรับผิดของกรรมการและเจ้าหน้าบริหารของบริษัท เป็นต้น

2.2 การตลาดและการแข่งขัน

  : ภาวะอุตสาหกรรมประกันวินาศภัยและการแข่งขันปี 2558

แนวโน้มธุรกิจประกันภัยในปี 2558
ยังมีความท้าทายจากภาวะเศรษฐกิจโดยเฉพาะเศรษฐกิจในประเทศที่สถานการณ์หนี้ครัวเรือนยังคงกดดันอยู่
ขณะที่ภาคต่างประเทศยังต้องเผชิญความผันผวนจากปัญหาเศรษฐกิจโลก
รวมถึงราคาน้ำมันที่ปรับลดลงในช่วงปลายปีที่ผ่านมา

ธุรกิจประกันภัยปี 2558 สํานักงานคณะกรรมการกํากับเเละส่งเสริมการประกอบธุรกิจประกันภัย
ประมาณการแนวโน้มธุรกิจประกันภัยจะเติบโตประมาณ 13%
โดยจะเติบโตต่อเนื่องอย่างชะลอตัวตามภาวะเศรษฐกิจไทย ในขณะที่เศรษฐกิจโลก
โดยเฉพาะสหรัฐฯและยุโรป เริ่มมีสัญญาณการฟื้นตัวที่ชัดเจน ซึ่งส่งผลดีต่อภาพรวมของธุรกิจไทย
โดยเฉพาะภาคการส่งออก โดยปัจจัยบวกหลักๆ ของธุรกิจประกันวินาศภัยในปี 2558 มาจาก

1.  กำลังซื้อของผู้บริโภคที่มีแนวโน้มสูงขึ้น ตลอดจนการตระหนักรู้ถึงความเสี่ยงภัยที่มากขึ้น
    ทำให้การซื้อประกันภัยมีความสะดวกและตอบความต้องการได้มากขึ้นทั้งด้านผลิตภัณฑ์และช่องทางการจัดจำหน่าย

2.  โครงการที่สนับสนุนการเติบโตของเศรษฐกิจในประเทศ เช่น
    โครงการรัฐในโครงสร้างพื้นฐาน ซึ่งมีการทยอยออกสู่ตลาดบ้างแล้ว เช่น
    ประกันภัยไมโครอินชัวรันส์ ประกันภัยพืชผลและสินค้าเกษตร ประกัน พ.ร.บ.ออนไลน์

3.  การขยายตัวของธุรกิจเพื่อรองรับ AEC เนื่องจาก จะมีธุรกรรม
    และการลงทุนจากนักลงทุนต่างชาติ และการค้าข้ามแดนต่างๆ
    และมีความจำเป็นที่ต้องซื้อประกันภัย
    ซึ่งจะส่งผลดีต่อการเติบโตของธุรกิจภายในประเทศอีกด้วย
    ซึ่งเป็นโอกาสทางการตลาดอย่างมหาศาล และ
    อุตสาหกรรมประกันวินาศภัยไทยเองก็มีความสามารถในการขายผลิตภัณฑ์ประกันภัยข้ามพรมแดน
    เนื่องจากส่วนใหญ่ได้มีการเตรียมความพร้อม เรื่องกฎระเบียบ
    ทั้งเรื่องเกณฑ์การควบคุมและเงินกองทุน เพื่อรองรับมาตรฐานสากล
    รวมถึงการขยายเครือข่ายร่วมกับอีก 10 ประเทศอาเซียน
    เพื่อเข้าสู่การเปิดเสรีเศรษฐกิจอาเซียนอย่างเต็มรูปแบบ

ในส่วนของบริษัท ในปี 2558 บริษัทมีนโยบาย วิสัยทัศน์ และความมุ่งมั่น ที่จะพัฒนาการให้บริการ
เพื่อให้เกิดความประทับใจ และรองรับความความหวังของลูกค้าที่ให้ความไว้วางใจบริษัท
เป็นอย่างดี ซึ่งเห็นได้จากยอดขาย และอัตราการเติบโตของบริษัท ตลอดหลายปีที่ผ่านมา
เพื่อให้สอดคล้องกับการเติบโตทางธุรกิจ โดยเฉพาะอย่างยิ่งการขยายตัวของลูกค้ารายย่อย
ที่ขยายตัวเพิ่มขึ้นอย่างมากในช่วง2-3 ปีที่ผ่านมา
จึงเป็นเหตุให้บริษัทมีแผนการขยายรากฐานการให้บริการดีมากขึ้น

ในปี 2558 บริษัทประกาศความมุ่งมั่น ที่จะพัฒนาการให้บริการไปสู่ ปีแห่ง “
การให้บริการที่สุดยอด” Year of Service Excellence เพื่อรองรับการขยายตัวในผลิตภัณฑ์
สำหรับลูกค้ารายย่อยมากขึ้น ซึ่งโดยจำเป็นอย่างยิ่งที่ต้องขยาย
และเพิ่มประสิทธิภาพในการให้บริการสำหรับงานสนับสนุนต่างๆ ทั้งนี้ บริษัท มีโครงการสำคัญ
ที่ยกระดับขึ้นเป็นโครงการพิเศษ คือ

1.  โครงการ Innovation : เพื่อให้สอดคล้องกับภาพลักษณ์ของคนรุ่นใหม่ บริษัท
    ไม่เคยหยุดนิ่งที่จะคิดค้น จัดหานวัตกรรมเพื่อรองรับทิศทางของ Digital Era
    บริษัทจึงได้จัดหาเครื่องมือ และระบบงานเพิ่มเติม ทั้ง Web Application และ Mobile
    Application ระบบ Smile ซึ่งเป็น Application ที่รองรับการทำงาน
    ตั้งแต่คำนวณเบี้ยประกันภัย ทำข้อเสนอประกันภัย บันทึกข้อมูลรับประกันภัย โดยจะ online
    มายังฝ่ายงานพิจารณารับประกันภัยได้ทันที เป็นต้น นอกเหนือจากนี้ ยังมีระบบงานอื่นๆ เช่น
    Muangthai I Lert You ที่เป็น Application ที่สามารถแจ้งเคลม ระบุ Location
    ที่เกิดเหตุ แบบ real time
    เพื่อให้เจ้าหน้าที่ได้สามารถเข้าไปให้บริการลูกค้าได้อย่างรวดเร็ว
    รวมถึงยังสามารถแจ้งเรียกใช้บริการ Roadside Assistant
    ในกรณีอื่นๆที่ไม่ได้เกิดอุบัติเหตุด้วย เช่นรถเสีย แบตเตอรี่หมด หรือน้ำมันหมดเป็นต้น

2. พัฒนาการให้บริการที่สาขาย่อย เพื่อรองรับการให้บริการในภูมิภาคมากขึ้น โดยในปัจจุบัน บริษัท
มีสาขาย่อยบริการอยู่ 20 สาขา ทั่วประเทศ
บริษัทมีวิสัยทัศน์ที่จะขยายสาขาเพิ่มขึ้นตามพื้นที่การค้าชายแดน
และทำการปรับปรุงการให้บริการที่สาขาย่อยในปัจจุบันให้ครอบคลุมการบริการให้มากขึ้น
เพื่อให้บริการได้ตรงตามความต้องการ

3. พัฒนาการให้บริการแบบ End to End สำหรับธุรกิจประกันภัย Motor และ Non Motor :
โดยมีแผนพัฒนาทั้งระบบตั้งแต่ การนำเสนอขาย จนถึงการบริการสินไหม
โดยมีแผนการพัฒนาทั้งระบบงาน ขั้นตอน พนักงาน คู่ค้า
และเครื่องมือสนับสนุนต่างๆให้มีประสิทธิภาพยิ่งขึ้น โดยในปี 2557
ได้มีการนำร่องการพัฒนาที่ธุรกิจประกันภัย Motor ไปแล้ว ในปี 2558 จะเป็นการพัฒนาต่อยอด
เช่น การจัดทำระบบ “Claim Di” Smart Claim Smile Garrage เป็นต้น
และขยายผลไปยังธุรกิจประกันภัย Non –Motor ต่อไป

4. พัฒนาการกระบวนการจัดทำการวิจัย และการวิเคราะห์ด้านการตลาด การพัฒนาผลิตภัณฑ์
เพื่อให้เข้าถึงความต้องการที่แท้จริง ของลูกค้าในและกลุ่ม (Customer Segment Analysis
/Customer Insight Research)
เพื่อให้สามารถพัฒนาผลิตภัณฑ์และบริการที่ถูกใจลูกค้าในแต่ละกลุ่ม ทั้งลูกค้ารายย่อย
และลูกค้าสถาบัน อันเป็นการสร้างความได้เปรียบในการแข่งขันในธุรกิจประกันวินาศภัย
รวมถึงการสำรวจความพึงพอใจในด้านการบริการของบริษัท ซึ่งได้ดำเนินการอย่างต่อเนื่อง
เพื่อให้มั่นใจว่าลูกค้าจะได้การบริการที่ดี

5. พัฒนาการกระบวนการสนับสนุนพันธมิตรทางธุรกิจ บริษัทมีความมุ่งมั่น ที่จะสนับสนุน
จัดทำเครื่องมือต่างๆ เพื่อสนับสนุนการขายและการให้บริการกับพันธมิตรธุรกิจต่างๆ
ทั้งการพัฒนาเครื่องการขาย ทั้งอุปกรณ์ และเครื่องมือต่างๆ
รวมถึงระบบการอบรมทักษะการขายและทักษะต่างๆ ที่จะขยายความสามารถในการแข่งขัน
และทรงประสิทธิภาพมากขึ้น

สำหรับงบการเงินปี 2014

ปัจจัยความเสี่ยง และแนวทางการบริหารความเสี่ยง

บริษัทจัดให้มีการบริหารความเสี่ยงที่ครอบคลุมความเสี่ยงหลักของบริษัท
และเป็นไปตามประกาศคณะกรรมการกำกับและส่งเสริมการประกอบธุรกิจประกันภัย เรื่องหลักเกณฑ์
วิธีการ
และเงื่อนไขในการกำหนดมาตรฐานขั้นต่ำในการบริหารจัดการความเสี่ยงของธุรกิจประกันวินาศภัย
พ.ศ. 2551 โดยคณะกรรมการบริษัทมอบหมายให้
คณะกรรมการบริหารความเสี่ยงเป็นผู้กำหนดนโยบายโดยความเห็นชอบของคณะกรรมการบริษัท
และให้ฝ่ายบริหารความเสี่ยงองค์กรทำหน้าที่ในการนำนโยบายที่กำหนดไว้ไปสื่อสารและติดตามดูแลให้เกิดการปฏิบัติตามแนวทางที่กำหนดไว้
และรายงานผลให้คณะกรรมการบริษัททราบอย่างต่อเนื่อง
ทั้งนี้นโยบายบริหารความเสี่ยงได้ถูกกำหนดเป็นลายลักษณ์อักษรและส่งหน่วยงานกำกับดูแลเป็นประจำทุกปี
รวมทั้งให้แน่ใจว่าการบริหารความเสี่ยงของบริษัทดำเนินการได้อย่างเหมาะสมเป็นไปตามนโยบายที่กำหนดและสอดคล้องกับกลยุทธ์ขององค์กร 
รวมถึงมั่นใจได้ว่าครอบคลุมความเสี่ยงและประเด็นสำคัญขององค์กรได้อย่างครบถ้วน
โดยแบ่งตามประเภทความเสี่ยงดังนี้

1.  ความเสี่ยงด้านกลยุทธ์ (Strategic Risk)

2.  ความเสี่ยงด้านประกันภัย (Insurance Risk)

3.  ความเสี่ยงด้านสภาพคล่อง (Liquidity Risk)

4.  ความเสี่ยงด้านปฏิบัติการ (Operational Risk)

5.  ความเสี่ยงด้านตลาด (Market Risk)

6.  ความเสี่ยงด้านเครดิต (Credit Risk)

1.  การบริหารความเสี่ยงด้านกลยุทธ์ (Strategic Risk)

หมายถึง ความเสี่ยงจากการกำหนดนโยบาย กลยุทธ์ แผนการดำเนินงาน
และการนำไปปฏิบัติอย่างไม่เหมาะสมหรือไม่สอดคล้องกับปัจจัยภายในและสภาพแวดล้อมภายนอก

  แนวทางการบริหารความเสี่ยง

สายงานยุทธศาสตร์องค์กรและพัฒนาธุรกิจเป็นสายงานหลักที่รับผิดชอบโดยตรงเกี่ยวกับการติดตาม
ค้นคว้า วิเคราะห์ และวิจัยปัจจัยความเสี่ยงด้านกลยุทธ์อย่างต่อเนื่อง
และนำเสนอผลให้กับผู้บริหารระดับสูง รวมทั้งสายงานและฝ่ายงานที่เกี่ยวข้อง เป็นระยะๆ
โดยในการตัดสินใจในเรื่องที่สำคัญ จะให้ผู้ที่เกี่ยวข้องทั้งหมดได้มีส่วนร่วมในการวางแผนรับมือ
และเตรียมการต่างๆ อย่างเป็นขั้นตอนและสอดคล้องกัน
เพื่อให้ทันต่อสถานการณ์และการเปลี่ยนแปลงที่เกิดขึ้น

-   การออกแบบและพัฒนาผลิตภัณฑ์ และการกำหนดราคา

การพัฒนาผลิตภัณฑ์ประกันภัยและกำหนดอัตราเบี้ยประกันภัยสำหรับกรมธรรม์ประกันภัยใหม่ทุกชนิด
จะต้องผ่านความเห็นชอบจากคณะกรรมการพัฒนาผลิตภัณฑ์ประกันภัยซึ่งประกอบด้วยผู้แทนจากหน่วยงานที่เกี่ยวข้องก่อน
โดยคณะกรรมการฯ จะร่วมกันสอบทานความเหมาะสมของความคุ้มครอง
รวมทั้งได้ใช้วิธีการทางคณิตศาสตร์ประกันภัยที่ยอมรับโดยทั่วไปในการกำหนดอัตราเบี้ยประกันภัย
เพื่อให้แน่ใจว่า อัตราเบี้ยประกันภัยที่กำหนดขึ้น เพียงพอ เหมาะสม และสามารถแข่งขันได้
เมื่อมีการนำไปใช้แล้ว จะติดตามผลการดำเนินงานของผลิตภัณฑ์แต่ละตัว
เพื่อพิจารณาว่าจำเป็นต้องมีการปรับปรุงหรือเปลี่ยนแปลงข้อตกลงคุ้มครองหรืออัตราเบี้ยประกันภัยหรือไม่
และอย่างไร

นอกจากนี้ ในทุกครั้งที่มีการขอผลิตภัณฑ์ใหม่ๆ บริษัท
ได้ให้ฝ่ายงานที่เกี่ยวข้องให้ข้อมูลที่จำเป็นสำหรับผลิตภัณฑ์ใหม่
เพื่อใช้ในการประเมินความเสี่ยงต่างๆ
อย่างรอบด้านและหาวิธีการจัดการที่เหมาะสมสำหรับการดำเนินการให้ผลิตภัณฑ์สามารถพัฒนาและให้ยอดขายได้ตามความคาดหวัง

-   การขายและการบริหารช่องทางการจำหน่าย

การขายและการบริหารช่องทางจำหน่ายมีความสำคัญต่อการแสวงหาและควบคุมรายได้เพื่อให้เป็นไปตามเป้าหมายของบริษัททั้งในด้านจำนวนเงินและสัดส่วนของเบี้ยประกันภัย
ฝ่ายขายจะทำหน้าที่หลักในการนำเสนอผลิตภัณฑ์ให้กับลูกค้าและช่องทางการขายทั้งหมด
รวมทั้งช่วยในการประสานงานอื่นๆ เพื่อให้แน่ใจว่ายอดขายจะบรรลุเป้าหมายตามที่ต้องการ
ในการนี้
ฝ่ายขายจะต้องติดตามยอดขายของช่องทางที่รับผิดชอบและรายงานให้กับผู้บริหารสายงานอย่างสม่ำเสมอ
รวมทั้งมีการติดต่อสื่อสารปัญหาและอุปสรรคจากภายนอกให้กับหน่วยงานภายในเพื่อให้การแก้ไขปัญหาเป็นไปอย่างมีประสิทธิภาพ

2.  การบริหารความเสี่ยงด้านประกันภัย (Insurance Risk)

หมายถึง ความเสี่ยงที่เกิดจากความผันผวนของความถี่ ความรุนแรง
และเวลาที่เกิดความเสียหายที่เบี่ยงเบนจากสมมุติฐานที่ใช้ในการกำหนดอัตราเบี้ยประกันภัย
การคำนวณเงินสำรอง และการพิจารณารับประกันภัย

  แนวทางการบริหารความเสี่ยง

-   การพิจารณารับประกันภัย

บริษัท
จะพิจารณาอย่างละเอียดถึงระดับความเสี่ยงภัยที่รับโอนว่าอยู่ในระดับที่บริษัทรับเสี่ยงได้หรือไม่
โดยอิงจากคู่มือและอัตราเบี้ยประกันภัยที่กำหนดขึ้น
มีการติดตามและควบคุมการกระจายตัวของความเสี่ยงให้มีความเหมาะสม
ไม่กระจุกตัวทั้งในทางภูมิศาสตร์ และประเภทของความเสี่ยง
สำหรับความเสี่ยงภัยที่อยู่ในระดับสูงเกินกว่าบริษัท จะสามารถรับไว้ได้เองเพียงลำพัง
ได้จัดการให้มีการถ่ายโอนความเสี่ยงต่อไปยังผู้รับประกันภัยต่อ
ผ่านสัญญาประกันภัยต่อทั้งวิธีที่เป็นสัญญาล่วงหน้ารายปี และวิธีที่เป็นการทำเฉพาะราย
ซึ่งการเลือกผู้รับประกันภัยต่อ จะพิจารณาที่ความมั่นคงทางการเงินเป็นอันดับแรก
นอกจากนี้บริษัทยังมีการบริหารพอร์ตการรับประกันภัยให้มีสัดส่วนของการประกันภัยต่างๆ
อย่างเหมาะสม ทั้งในด้านของผลรวมของผลการพิจารณารับประกันภัย
และให้สอดคล้องกับจุดแข็งและเป้าหมายของบริษัท

-   การจัดการสินไหม และการสำรองค่าสินไหมทดแทน

ในการตั้งเงินสำรองค่าสินไหมทดแทน บริษัทใช้วิธีการทางคณิตศาสตร์ประกันภัยที่ยอมรับ
โดยทั่วไปคำนวณและรับรองโดยนักคณิตศาสตร์ประกันภัยที่ได้รับอนุญาตจากหน่วยงานกำกับดูแล
มีการติดตามและวิเคราะห์การเปลี่ยนแปลงของเงินสำรอง
มีการจัดตั้งคณะกรรมการพิจารณาสินไหมประกันภัยทั่วไป
พิจารณาปัจจัยที่อาจส่งผลกระทบต่อการตั้งเงินสำรองของบริษัทอย่างสม่ำเสมอ เพื่อให้แน่ใจว่า
เงินสำรองที่ตั้งไว้อยู่ในระดับที่สมเหตุสมผล
และเพียงพอสำหรับภาระผูกพันที่บริษัทมีต่อผู้เอาประกันภัยในอนาคต
และให้นักคณิตศาสตร์ประกันภัยจากหน่วยงานภายนอกสอบทานความเหมาะสมและความเพียงพอของเงินสำรองประกันภัย

-   กลยุทธ์การบริหารการประกันภัยต่อ

บริษัทได้จัดทำกลยุทธ์การบริหารการประกันภัยต่อที่เป็นลายลักษณ์อักษร
และสอดคล้องกับหลักเกณฑ์และข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) ซึ่งเป็นส่วนหนึ่งของกรอบการบริหารความเสี่ยงโดยรวมของบริษัท
และจะต้องผ่านการอนุมัติจากคณะกรรมการกำกับการประกันภัยต่อ คณะกรรมการบริหารความเสี่ยง
คณะอำนวยการบริหาร และคณะกรรมการบริษัทตามลำดับ
โดยประกอบด้วยกระบวนการคัดเลือกแผนประกันภัยต่อที่เหมาะสม การนำไปปฏิบัติใช้
การตรวจสอบและติดตาม การทบทวน การควบคุม
และการจัดทำเอกสารที่เกี่ยวข้องการประกันภัยต่อของบริษัท
โดยพิจารณาถึงความเสี่ยงที่ยอมรับได้ของบริษัท
ต้นทุนทางการเงินโดยเปรียบเทียบสถานะของสภาพคล่อง แนวโน้มของตลาดประกันภัยต่อ
และแผนธุรกิจของบริษัท เพื่อให้มีความเหมาะสมกับลักษณะ
ขนาดและความซับซ้อนทางธุรกิจของบริษัท

-   ความเสี่ยงจากการกระจุกตัว

บริษัทมีการกำหนดขีดจำกัดการกระจุกตัวสำหรับภาวะความเสี่ยงต่อคู่สัญญาประกันภัยต่อรายหนึ่งรายใด
เช่น

1.  กำหนดการกระจุกตัวของผู้รับประกันภัยต่อที่เข้าร่วมในสัญญาประกันภัยต่อ
    โดยคำนึงถึงขนาดของสัญญาประกันภัยต่อ และสัดส่วนที่จัดสรรให้กับผู้รับประกันภัยต่อแต่ละราย
    โดยพิจารณาลำดับความน่าเชื่อถือทางการเงินของผู้รับประกันภัยต่อประกอบด้วย
    เพื่อป้องกันการกระจุกตัวที่อาจจะเกิดจากผู้รับประกันภัยต่อรายหนึ่งรายใดมากเกินไป

2.  พิจารณาสัดส่วนที่จัดสรรให้กับผู้รับประกันภัยต่อที่เป็นผู้นำในแต่ละสัญญาให้มีความเหมาะสมกับขนาดของภัยที่เอาประกันภัยต่อ

3.  การบริหารความเสี่ยงด้านสภาพคล่อง (Liquidity Risk)

หมายถึง ความเสี่ยงที่เกิดจากการที่บริษัทไม่สามารถชำระหนี้สินหรือภาระผูกพันเมื่อถึงกำหนด
เนื่องจากไม่สามารถเปลี่ยนสินทรัพย์เป็นเงินสดได้ หรือไม่สามารถจัดหาเงินทุนได้เพียงพอ
หรือสามารถจัดหาเงินทุนได้แต่ด้วยต้นทุนที่สูงเกินกว่าที่จะยอมรับได้

แนวทางการบริหารความเสี่ยง

-   การบริหารเงิน

เพื่อรักษาสภาพคล่องให้เพียงพอ บริษัทเลือกลงทุนในสินทรัพย์ที่มีสภาพคล่องสูง
ประกอบกับมีการบริหารจัดการที่มีประสิทธิภาพสามารถรักษาระดับเงินสดในมือให้อยู่ในระดับที่เหมาะสมตลอดเวลา
ในกรณีที่ต้องจ่ายค่าสินไหมทดแทนเป็นจำนวนที่มากเกินกว่าปริมาณเงินสดประจำวันที่มีอยู่
ฝ่ายการเงินจะแจ้งล่วงหน้าเพื่อให้ฝ่ายลงทุนแปลงเงินลงทุนเป็นเงินสด
เพื่อให้เพียงพอต่อการชำระหนี้สินที่ถึงกำหนด ทำให้เชื่อมั่นว่า
ความเสี่ยงด้านสภาพคล่องอยู่ในระดับที่ควบคุมได้

-   การบริหารเบี้ยประกันภัยค้างชำระ

จากการที่สำนักงานคณะกรรมการกำกับและส่งเสริมการประกอบธุรกิจประกันภัย
ได้กำหนดแนวทางการติดตามและกำกับฐานะการเงินและการดำเนินงานของบริษัทประกันภัย
โดยใช้ทั้งเกณฑ์เชิงปริมาณและเกณฑ์เชิงคุณภาพ
สำหรับอัตราส่วนเบี้ยประกันภัยค้างรับราคาประเมินต่อเบี้ยประกันภัยค้างรับราคาบัญชี
ซึ่งเป็นอัตราส่วนหนึ่งของเกณฑ์เชิงปริมาณที่ใช้ประเมินความเสี่ยงด้านสภาพคล่อง
จากการที่บริษัทไม่สามารถจัดเก็บเบี้ยประกันภัยค้างชำระได้
โดยค่ามาตรฐานของอัตราส่วนนี้ต้องไม่ต่ำกว่าอัตราร้อยละ 80 โดย ณ สิ้นปี 2557
อัตราส่วนเบี้ยประกันภัยค้างชำระยังมีอัตราส่วนสูงกว่าเกณฑ์ดังกล่าว

-   การบริหารการลงทุน

บริษัทพิจารณาลงทุนในหลักทรัพย์ที่มีสภาพคล่องให้สอดคล้องกับลักษณะของหนี้สินและภาระผูกพันอย่างเหมาะสม
และดูแลให้มีสินทรัพย์สภาพคล่องที่เพียงพอเมื่อมีความจำเป็นต้องใช้เงิน

4.  การบริหารความเสี่ยงด้านปฏิบัติการ (Operational Risk)

หมายถึง ความเสี่ยงที่เกิดจากความล้มเหลว ความไม่เพียงพอ หรือความไม่เหมาะสมของบุคลากร
กระบวนการปฏิบัติงานภายใน ระบบงาน หรือเกิดจากเหตุปัจจัยภายนอก

  แนวทางการบริหารความเสี่ยง

-   การจัดทำรายงานและประเมินความเสี่ยงตามกรอบ CRSA : Control and Risk Self
    Assessment

บริษัทให้ความสำคัญกับการบริหารความเสี่ยงด้านปฏิบัติการ
โดยมีการจัดทำรายงานและประเมินความเสี่ยงภายใต้กรอบ CRSA : Control and Risk Self
Assessment ในกระบวนการต่างๆ ของบริษัทอย่างต่อเนื่องเช่น กระบวนการรับประกันภัย
และการบวนการจัดการสินไหมทดแทน
ซึ่งผลการประเมินความเสี่ยงได้ถูกนำเสนอต่อกรรมการผู้จัดการและคณะกรรมการบริหารจัดการความเสี่ยงของบริษัท
โดยหลังจากการประเมินแล้ว หากความเสี่ยงอยู่ในระดับที่สูง
เจ้าของความเสี่ยงจะร่วมกับฝ่ายบริหารความเสี่ยงองค์กรในการกำหนดมาตรการตอบสนองต่อความเสี่ยง
และเมื่อมีการนำไปปฏิบัติแล้ว
เจ้าของความเสี่ยงจะต้องรายงานความคืบหน้าและผลการดำเนินการให้กับฝ่ายบริหารความเสี่ยงองค์กรภายในกรอบระยะเวลาที่กำหนด
สำหรับความเสี่ยงที่เป็นความเสี่ยงร่วมขององค์กร
จะมีการจัดตั้งคณะทำงานเฉพาะเรื่องขึ้นมาดำเนินการ
และมีการพัฒนาและปรับปรุงกระบวนการทำงานให้กระชับ และมีประสิทธิ ภาพเพิ่มขึ้นอยู่ตลอดเวลา

-   การจัดทำแผนรองรับการดำเนินธุรกิจอย่างต่อเนื่อง (Business Continuity Plan :
    BCP)

บริษัทได้จัดทำแผนรองรับการดำเนินธุรกิจอย่างต่อเนื่อง (Business Continuity Plan: BCP)
ของระบบงานที่สำคัญในการเรียกคืนการดำเนินงานให้กลับสู่ภาวะปกติ
เพื่อช่วยให้ธุรกิจสามารถดำเนินงานได้อย่างต่อเนื่องเมื่อเกิดเหตุการณ์ที่ทำให้การดำเนินธุรกิจหยุดชะงัก
รวมถึงได้ทำการทดสอบแผนดังกล่าวเพื่อเตรียมความพร้อมต่อเหตุการณ์ฉุกเฉินที่อาจจะเกิดขึ้น
โดยระบบงานที่สำคัญที่ได้รับการจัดอันดับความจำเป็นเร่งด่วน 4 ลำดับแรกคือ

  1. บริการด้าน Call Center (การให้บริการลูกค้าทางโทรศัพท์และการรับแจ้งเหตุ)
  2. บริการด้านสินไหมรถยนต์
  3. บริการด้านสินไหมทรัพย์สินและเบ็ดเตล็ด
  4. บริการด้านสินไหมอุบัติเหตุส่วนบุคคล

5.  การบริหารความเสี่ยงด้านตลาด (Market Risk)

หมายถึงความเสี่ยงที่เกิดจากการเปลี่ยนแปลงของราคาตลาดของสินทรัพย์ที่ลงทุน อัตราดอกเบี้ย
อัตราแลกเปลี่ยนเงินตราระหว่างประเทศ ราคาตราสารทุนและราคาสินค้าโภคภัณฑ์

  แนวทางการบริหารความเสี่ยง

-   การลงทุน

บริษัท มีการบริหารความเสี่ยงจากการลงทุนด้วยการกำหนดคู่มือแนวทางบริหารการลงทุน
(Investment Management Guideline: IMG) เป็นลายลักษณ์อักษร
ซึ่งในคู่มือจะกำหนดกรอบและทิศทางการลงทุนในแต่ละปี
โดยระบุขีดจำกัดในการลงทุนทุกประเภทและทุกระดับ
ซึ่งพิจารณากำหนดขึ้นจากอัตราผลตอบแทนเป้าหมายและสภาพคล่อง
โดยให้เชื่อมโยงและสอดรับกับผลกระทบต่อเงิน
กองทุนที่ต้องดำรงไว้ตามกฎเกณฑ์การดำรงเงินกองทุนตามระดับความเสี่ยง (Risk-based
Capital Supervision)

ฝ่ายลงทุนของบริษัทได้มีการติดตามและรายงานผลการลงทุนต่อผู้บริหารระดับสูง
รวมทั้งคณะกรรมการการลงทุนอย่างใกล้ชิด นอกจากนี้
ฝ่ายบริหารความเสี่ยงองค์กรยังได้เข้าร่วมในการประเมินระดับความเสี่ยงของการลงทุน
ด้วยวิธีการประเมินและแบบ จำลองต่างๆ
เช่นการวัดค่าความเสียหายที่อาจเกิดขึ้นกับพอร์ตการลงทุนโดย Value at Risk
และการวัดค่าความเสียหายภายใต้สถานการณ์ที่ไม่ปกติ Stress Test
เพื่อให้มั่นใจว่าจะสามารถรับมือกับปัจจัยความเสี่ยงด้านลงทุน
ได้อย่างเหมาะสมและทันต่อสถานการณ์ บริษัทยังไม่มีนโยบายนำเงินไปลงทุนในตราสารอนุพันธ์
(Derivative) และอัตราแลกเปลี่ยนเงินตราต่างประเทศ (Currency)

6.  การบริหารความเสี่ยงด้านเครดิต (Credit Risk)

หมายถึง ความเสี่ยงที่เกิดจากคู่สัญญาไม่สามารถปฏิบัติตามภาระที่ตกลงไว้กับบริษัท
รวมถึงโอกาสที่คู่สัญญาจะถูกปรับลดอันดับความน่าเชื่อถือ (Credit Rating)

  แนวทางการบริหารความเสี่ยง

-   หลักเกณฑ์ในการคัดเลือกผู้รับประกันภัยต่อ

1.  มีชื่อเสียงเป็นที่ยอมรับทั้งตลาดประกันภัยต่อในประเทศและต่างประเทศ

2.  มีฐานะทางการเงินที่มั่นคงและเป็นที่ยอมรับของบริษัท
    ซึ่งบริษัทอ้างอิงข้อมูลจากการจัดลำดับความน่าเชื่อถือทางการเงินของบริษัทผู้รับประกันภัยต่อ
    (Reinsurer’s Financial Security Rating)
    ซึ่งจัดทำโดยสถาบันจัดอันดับความเชื่อถือ เช่น S&P และ A.M. Best
    โดยมีการปรับปรุงข้อมูลให้ทันสมัยทุกเดือน บริษัทมีการกำหนดลำดับความน่าเชื่อถือ
    ขั้นต่ำสำหรับผู้รับประกันภัยต่อตามสัญญาที่อยู่ในต่างประเทศไว้ดังนี้

  - S&P ขั้นต่ำ A-

  - A.M. Best ขั้นต่ำ A-

ในกรณีที่บริษัทมีความจำเป็นจะต้องใช้ผู้รับประกันภัยต่อที่มีลำดับความน่าเชื่อถือต่ำกว่าที่กำหนด
ต้องมีการพิจารณาตามขั้น ตอนเป็นกรณีพิเศษ
สำหรับผู้รับประกันภัยต่อที่อยู่ในประเทศจะต้องมีความเพียงพอของเงินกองทุน (Capital
Adequacy Ratio หรือ CAR) ตามเกณฑ์ที่ คปภ. และบริษัทกำหนดไว้

3.  มีความชัดเจนในระบบบัญชีและการจัดเอกสารที่มีมาตรฐาน

4.  มีประวัติการจ่ายค่าสินไหมทดแทนภายในระยะเวลาที่เหมาะสม

-   การพิจารณา Credit Rating ในการลงทุน

บริษัทจัดให้มีคณะกรรมการบริหารการลงทุน มีหน้าที่พิจารณาและทบทวนปัจจัยต่างๆ
อย่างสม่ำเสมอเพื่อนำมาใช้ประกอบการตัดสินใจการลงทุนของบริษัท
และควบคุมการลงทุนให้เป็นไปตามขอบเขตและข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
ซึ่งถือเป็นกลไกสำคัญในการบริหารการลงทุน และการบริหารสินทรัพย์ของบริษัท
โดยบริษัทได้นำเงินไปลงทุนในหลักทรัพย์ประเภทต่าง ๆ คิดเป็นสัดส่วนของ Portfolio
โดยแยกตามระดับความเสี่ยงของ Credit Rating
รวมทั้งบริษัทไม่มีนโยบายการลงทุนในคู่สัญญาที่มี Credit Rating ต่ำกว่า A-

ความเสี่ยงต่อการลงทุนของผู้ถือหุ้น และการบริหารเงินกองทุนตามระดับความเสี่ยง

นอกเหนือจากการบริหารความเสี่ยงประเภทต่างๆ ตามที่กล่าวมาในข้างต้น
บริษัทยังตระหนักถึงความเสี่ยงต่างๆ ซึ่งอาจส่งผลกระทบต่อการลงทุนของผู้ถือหุ้น
จึงได้นำหลักการบริหารเงินกองทุนตามระดับความเสี่ยงมาใช้ในการบริหารความเสี่ยง
โดยได้มีการกำหนดระดับความเสี่ยงที่ยอมรับได้ (Risk Appetite) ด้านเงินกองทุน
เพื่อใช้เป็นแนวทางในการรักษา ระดับเงินกองทุนของบริษัทตลอดระยะเวลาที่ประกอบกิจการ
และได้มีการจัดทำการทดสอบภาวะวิกฤต (Stress testing) เพื่อวิเคราะห์เหตุการณ์
และกรณีต่างๆ ซึ่งเมื่อเกิดขึ้นแล้วอาจส่งผลกระทบในเชิงลบต่อผลการดำเนินงาน
และเงินกองทุนของบริษัท ยกตัวอย่างเช่น การจ่ายสินไหมรายใหญ่ การเกิดมหันตภัย
การขาดทุนจากการลงทุน เป็นต้น แล้วนำผลจากการศึกษามาวางแผน
และปรับใช้ในกลยุทธ์การดำเนินงานของบริษัท เช่นกลยุทธ์การรับประกัน กลยุทธ์การประกันภัยต่อ
และกลยุทธ์การลงทุน เป็นต้น

ณ วันที่ 31 ธันวาคม 2557 บริษัทมีอัตราส่วนเงินกองทุนต่อเงินกองทุนที่ต้องดำรงตามกฎหมาย
สูงกว่าเกณฑ์มาตรฐานของสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) ที่กำหนด และผลการทดสอบภาวะวิกฤตที่ได้จัดทำขึ้น
สามารถสรุปได้ว่าระดับเงินกองทุนของบริษัทอยู่ในระดับที่เพียงพอ
และยังคงสูงกว่าระดับที่กฎหมายกำหนดไว้แม้ว่าจะเกิดเหตุการณ์รุนแรงต่างๆ ตามที่ตั้งสมมุติฐานไว้

(1) สินทรัพย์ถาวรที่ใช้ในการประกอบธุรกิจ

ณ วันที่ 31 ธันวาคม 2557 บริษัท มีสินทรัพย์ถาวรที่ใช้ในการประกอบธุรกิจราคาตามบัญชีรวม
354.5 ล้านบาท ประกอบไปด้วยประเภทรายการที่แสดงในตารางด้านล่าง

+-------------------------------+----------------------+---------------+
| ประเภททรัพย์สิน                  | ที่ตั้งทรัพย์สิน            | ราคาตามบัญชี    |
|                               |                      | (บาท)         |
|                               |                      |               |
|                               |                      | (สุทธิค่า        |
|                               |                      | เสื่อมราคาสะสม) |
+-------------------------------+----------------------+---------------+
| ที่ดินสำนักงานใหญ่                 | กรุงเทพมหานคร         | 57,413,979    |
+-------------------------------+----------------------+---------------+
| ที่ดินสำนักงานสาขาย่อย             | ต่างจังหวัด             | 22,712,089    |
+-------------------------------+----------------------+---------------+
| อาคารสำนักงานใหญ่               | กรุงเทพมหานคร         | 52,048,307    |
+-------------------------------+----------------------+---------------+
| อาคารสำนักงานใหญ่ระหว่างก่อสร้าง   | กรุงเทพมหานคร         | 32,533,510    |
+-------------------------------+----------------------+---------------+
| อาคารสำนักงานสาขาย่อย           | ต่างจังหวัด             | 58,711,723    |
+-------------------------------+----------------------+---------------+
| อา                            | ต่างจังหวัด             | 7,860,607     |
| คารสำนักงานสาขาย่อยระหว่างก่อสร้าง |                      |               |
+-------------------------------+----------------------+---------------+
| ห้องชุด                         | อาคารชุดเมืองไทย-ภัทร   | 65,458,242    |
|                               | คอมเพล็กซ์             |               |
+-------------------------------+----------------------+---------------+
| เครื่องตกแต่ง ติดตั้ง               | กรุงเทพม              | 57,793,280    |
| อุปกรณ์สำนักงานและยานพาหนะ       | หานครและสาขาต่างจังหวัด |               |
+-------------------------------+----------------------+---------------+
| รวม                           |                      | 354,531,737   |
+-------------------------------+----------------------+---------------+

ทรัพย์สินข้างต้นไม่มีภาระผูกพัน

(2) สัญญาเช่าระยะยาวที่ใช้ในการประกอบธุรกิจ

  -------------------------------------- ------------------- -------------
  ประเภทสัญญา                             ระยะเวลาเช่าที่เหลือ    จำนวนสัญญา
                                         (เดือน)              

  สัญญาบริการและบำรุงรักษา                   1 ถึง 17             16

  สัญญาเช่าอุปกรณ์สำนักงานและอุปกรณ์คอมพิวเตอร์   2 ถึง 35             15

  สัญญาเช่าอาคารสำนักงานและสาขาย่อย          1 ถึง 35             14

  สัญญาเช่ายานพาหนะ                        3 ถึง 63             5

  สัญญาเช่าพื้นที่เพื่อการโฆษณา                  11                  1
  -------------------------------------- ------------------- -------------

(3) สินทรัพย์ไม่มีตัวตนที่สำคัญในการประกอบธุรกิจ

ณ วันที่ 31 ธันวาคม พ.ศ. 2557 บริษัท
มีสินทรัพย์ไม่มีตัวตนที่สามารถจำหน่ายจ่ายโอนและใช้ประโยชน์จากทรัพย์สินดังกล่าวในการประกอบกิจการตามปกติโดยมีรายละเอียดโดยสรุป
ดังนี้

1.  ค่าความนิยม

ค่าความนิยมเกิดขึ้นจากการควบรวมกิจการเมื่อวันที่ 20 มิถุนายน พ.ศ. 2552
โดยเป็นส่วนของราคาทุนของเงินลงทุนของบริษัท
เมื่อเทียบกับมูลค่ายุติธรรมของสินทรัพย์สุทธิในบริษัท เมืองไทยประกันภัย จำกัด และ บริษัท
ภัทรประกันภัย จำกัด (มหาชน)

ณ วันที่ 31 ธันวาคม พ.ศ. 2557 บริษัทมีค่าความนิยมจากการควบรวมกิจการจำนวน 631.9
ล้านบาท บริษัท มีการทดสอบการด้อยค่าของค่าความนิยมทุกปี
เพื่อให้แน่ใจว่ามูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดซึ่งค่าความนิยมจากการรวมธุรกิจรวมยังสูงคงกว่าราคาตามบัญชีของค่าความนิยมนั้น

2.  ความสัมพันธ์เครือข่ายธุรกิจและความสัมพันธ์กับลูกค้า

ความสัมพันธ์เครือข่ายธุรกิจ
และความสัมพันธ์กับลูกค้าแสดงด้วยมูลค่ายุติธรรมซึ่งเกิดจากการประเมินราคาโดยผู้ประเมินราคาอิสระ
สินทรัพย์ดังกล่าว ณ วันที่ 31 ธันวาคม พ.ศ. 2557 มีมูลค่าตามบัญชีสุทธิจำนวน 74.3 บาท
บริษัทตัดจำหน่ายสินทรัพย์ไม่มีตัวตนเหล่านี้ตามอายุการให้ประโยชน์อย่างเป็นระบบตลอดอายุการให้ประโยชน์เชิงเศรษฐกิจซึ่งประมาณไว้เป็นระยะเวลา
15 ปี

3.  ต้นทุนการพัฒนาโปรแกรมคอมพิวเตอร์

ต้นทุนดังกล่าวเป็นรายจ่ายฝ่ายทุนสำหรับเพิ่มประสิทธิภาพของโปรแกรมคอมพิวเตอร์เกินกว่าประสิทธิภาพเดิมและการซื้อโปรแกรมคอมพิวเตอร์ใหม่ในระหว่างปี
ณ วันที่ 31 ธันวาคม พ.ศ. 2557 สินทรัพย์ดังกล่าวมีมูลค่าตามบัญชีสุทธิจำนวน 30.4 ล้านบาท
บริษัทตัดจำหน่ายโปรแกรมคอมพิวเตอร์ตามระยะเวลาการให้ประโยชน์ 5 ถึง 10 ปี

เรื่องข้อพิพาททางกฎหมาย หรืออยู่ระหว่างคดีความ ที่อาจจะมีผลกระทบต่อสินทรัพย์ของบริษัท 

-ไม่มี

6.1 ข้อมูลทั่วไป

(1) ชื่อบริษัท บริษัท เมืองไทยประกันภัย จำกัด (มหาชน)

ชื่อย่อ MTI

ทะเบียนเลขที่ 0107551000151

ประกอบธุรกิจ รับประกันวินาศภัย

สถานที่ตั้ง เลขที่ 252 ถนนรัชดาภิเษก

แขวงห้วยขวาง เขตห้วยขวาง กรุงเทพมหานคร 10310

โทรศัพท์ 0 2665 4000 0 2290 3333

โทรสาร 0 2665 4166 0 2274 9511 0 2276 2033

เว็บไซต์ www.muangthaiinsurance.com

ทุนจดทะเบียน 590,000,000 บาท

ทุนชำระแล้ว 590,000,000 บาท

ประกอบด้วยหุ้นสามัญ 59,000,000 หุ้น มูลค่าหุ้นละ 10 บาท

(2) นิติบุคคลที่บริษัทถือหุ้นตั้งแต่ร้อยละ 10 ขึ้นไป
ของจำนวนหุ้นที่จำหน่ายได้แล้วทั้งหมดของนิติบุคคลนั้น

ชื่อบริษัท บริษัท เมืองไทยเรียลเอสเตท จำกัด (มหาชน)

สถานที่ตั้ง เลขที่ 252/6 อาคารเมืองไทย-ภัทร คอนโดมิเนียม ชั้น 7

ถนนรัชดาภิเษก แขวงห้วยขวาง เขตห้วยขวาง กรุงเทพมหานคร 10310

โทรศัพท์ 0 2693 3990-9

ประเภทธุรกิจ โรงแรมและรีสอร์ท

ทุนจดทะเบียน 4,830,000,000 บาท

ทุนที่ชำระแล้ว 4,794,064,050 บาท

จำนวนหุ้นที่ออกจำหน่าย หุ้นสามัญ 96,000,000 หุ้น

หุ้นบุริมสิทธิ์ 383,406,405 หุ้น

จำนวนหุ้นที่บริษัทถือ หุ้นสามัญ 10,983,945 หุ้น คิดเป็นร้อยละ  2.29
ของทุนจดทะเบียนชำระแล้ว

                          หุ้นบุริมสิทธิ์ 43,094,365 หุ้น คิดเป็นร้อยละ  8.99
ของทุนจดทะเบียนชำระแล้ว

รวมคิดเป็นสัดส่วนการถือหุ้น ร้อยละ11.28 ของทุนจดทะเบียนชำระแล้ว

  (3) บุคคลอ้างอิงอื่นๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ถนนรัชดาภิเษก คลองเตย กรุงเทพฯ 10110

โทรศัพท์ 0 2229 2800 0 2654 5599

โทรสาร 0 2654 5427

Call Center : 0 2229 2888

Email : TSDCallCenter@set.or.th

www.tsd.co.th

ผู้แทนผู้ถือหุ้น - ไม่มี -

ผู้สอบบัญชี นางสาวสมใจ คุณปสุต

เลขทะเบียนผู้สอบบัญชีรับอนุญาต เลขที่ 4499

บริษัท สำนักงาน อีวาย จำกัด

ชั้น 33 อาคารเลครัชดา

193/136-137 ถนนรัชดาภิษก คลองเตย กรุงเทพฯ 10110

โทรศัพท์ 0 2264 0777

โทรสาร 0 2264 0789-90

Email : ernstyoung.thailand@th.ey.com

www.ey.com

ที่ปรึกษากฎหมาย - ไม่มี -

ที่ปรึกษาทางการเงิน - ไม่มี –

สถาบันการเงินที่ติดต่อ ธนาคารกสิกรไทย จำกัด (มหาชน)